Legal Document

Category: 316

Text:
8. ΝΟΜΟΘΕΤ. ΔΙΑΤΑΓΜΑ υπ’ αριθ. 652 της 22 Οκτ./5 Νοεμ.1941 Περί του οργανικού αριθμού των ποινικών κλητήρων, μισθολογικής εξομοιώσεως των τοιούτων των δικαστηρίων και εισαγγελιών Αθηνών, Πειραιώς και Θεσσαλονίκης, αυξήσεως των δικαιωμάτων και άλλων τινών διατάξεων. Άρθρ.1.-1.(Αυξάνεται ο αριθμός των ποινικών κλητήρων, όστις ηυξήθη εκ νέου εις 190 δια του άρθρ. 6 Α.Ν. 526/1945, 6.Γα.19). 2.(Μεταβατική διάταξις). Άρθρ.2.-Οι παρά ταις Εισαγγελίαις και  Ανακρίσεσι Πλημμελειοδικών και  Πταισματοδικείοις των πόλεων Αθηνών, Πειραιώς  και Θεσσαλονίκης υπηρετούντες ποινικοί κλητήρες εξομοιούνται μισθολογικώς προς τους παρ’ Αρείω Πάγω και Εφετείοις και Εισαγγελίαις Εφετών υπηρετούντας τοιούτους. Άρθρ.3.-(Αντικαθίσταται αι παρ. 2 και 3 του άρθρ. 1 του Ν. 5031/1931). Άρθρ.4.-(Αντικαθίσταται η παράγρ. 1 του άρθρ. 6 του από 12/22 Ιαν. 1934 Π.Δ/τος «περί των αποδοχών πολιτικών δημοσίων υπαλλήλων τόμ. 2). Άρθρ.5.-Αι διατάξεις του άρθρ. 3 εδάφ. 1 του από 19/30 Νοεμ. 1925 Ν.Δ/τος «περί ποινικών κλητήρων» ως αντικατεστάθη υπό του άρθρ. 2 του Ν.Δ. της 20 Απρ./12 Μαΐου 1926 «περί τροποποιήσεως διατάξεών τινων του από 19 Νοεμ. 1925 Ν.Δ/τος «περί ποινικών κλητήρων» και του άρθρ. 26 παρ. 1 και 2 του Ν. 6094 του έτους 1934 ως εκωδικοποιήθη υπό του άρθρ. 28 του υπ’ αριθ. 128/1936 Α.Νόμου όσον αφορά εις το δι’ αυτών καθοριζόμενον ανώτερον όριον ηλικίας δια τον διορισμόν εν θέσει ποινικού κλητήρος και κλητήρος ακροατηρίου δεν έχουσιν εφαρμογήν αφ’ ης ίσχυσαν δια τους κατά την δημοσίευσιν του παρόντος Ν.Δ/τος διατελούντας ποινικούς κλητήρας και κλητήρας ακροατηρίου ως και τους οπωσδήποτε εξελθόντας εκ της υπηρεσίας μέχρι της 31 Μαρτ. 1941 τοιούτους. Άρθρ.6.-Μετάθεσις ποινικών κλητήρων επιτρέπεται τη αιτήσει των, α)εάν υπάρχη θέσις κενή και εις πλήρωσιν ταύτης και εφ’ όσον ο μετατιθέμενος λαμβάνει τον αυτόν μισθόν της εις ην αιτείται την μετάθεσιν θέσεως, και β)εάν υποβληθώσιν αιτήσεις περί αμοιβαίας μεταθέσεως και οι μετατιθέμενοι λαμβάνουσι τον αυτόν μισθόν. Άρθρ.7.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως.